君子之名● 務名者害其身，多財者禍其後。善惡報緩者非天綱束，是欲成君子而滅小人也。禍福者天地所以愛人也。如雷雨雪霜，皆欲生成萬物。故君子恐懼而畏，小人僥倖而忽。畏其禍則福生，忽其福則禍至。傳所謂禍福無門，惟人所召也。
● 以忠沽名者訐，以信沽名者詐，以廉沽名者貪，以潔沽名者汙。忠信廉潔，立身之 本，非釣名之具也。有一於此，鄉原之徒，又何足取哉？